Կարծում եմ՝ այստեղ կարող ենք լինել զգուշորեն լավատես: Ամենքս գիտենք. նոյեմբերի 24-ը նշված է որպես վերջնաժամկետ «6 + 1» ձեւաչափով Իրանի միջուկային ծրագրի շուրջ ընթացող բանակցություններում: Դարձյալ սեփական հանձնառությունները հարգելու խնդիր է, աշխարհը հորդորում է Իրանին հետեւել միջազգային ատոմային էներգետիկ կառույցների հետ համագործակցելու իր իսկ հանձնառություններին: Նոյեմբերի 24-ին որոշակի պայմանավորվածությունների հասնելը, հուսով ենք՝ կհանգեցնի Իրանի դեմ պատժամիջոցների մեղմացման: Եթե անգամ համաձայնություն էլ չկնքվի, կերեւա, թե ուր է գնում գործընթացը: